Diari Oficial de la Generalitat Valenciana


Sumari del DOGV 7568, del 10-07-2015 (2015/6226)

RESOLUCIÓ de 8 de juny de 2015, de la Direcció General de Transports i Logística, per la qual s'autoritza els titulars d'autoritzacions del taxi de l'àrea de prestació conjunta de Castelló a prendre servici en l'àmbit funcional d'Orpesa, i els titulars d'autoritzacions de taxi d'Orpesa, a prendre servici en l'àrea de prestació conjunta de Castelló en ocasió de la celebració del Festival Internacional de Benicàssim (FIB) i el Festival Internacional de Reggae (Rototom).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7568

Data del DOGV
:   10-07-2015

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2015/6226


Data del document
:   08-06-2015

Organisme emissor
:   Conselleria d'Infraestructures, Territori i Medi Ambient

Tipus de document
:   Resolució

Anàlisi jurídica

 Descriptors 

:   * Orpesa
    * Castelló de la Plana
    * empresa privada
    * taxi

RESOLUCIÓ de 8 de juny de 2015, de la Direcció General de Transports i Logística, per la qual s'autoritza els titulars d'autoritzacions del taxi de l'àrea de prestació conjunta de Castelló a prendre servici en l'àmbit funcional d'Orpesa, i els titulars d'autoritzacions de taxi d'Orpesa, a prendre servici en l'àrea de prestació conjunta de Castelló en ocasió de la celebració del Festival Internacional de Benicàssim (FIB) i el Festival Internacional de Reggae (Rototom). [2015/6226]  
L'article 44.3 de la Llei 6/2011, d'1 d'abril, de la Generalitat Valenciana de Mobilitat de la Comunitat Valenciana, permet la possibilitat, per raons d'interés públic, que la Generalitat fixe condicions específiques en què les autoritzacions domiciliades en una determinada àrea funcional puguen prendre servici en altres àrees funcionals. Esta possibilitat està desenrotllada reglamentàriament en l'article 127.2 del Reial Decret 1211/1990, de 28 de setembre, pel qual s'aprova el Reglament de la Llei d'Ordenació dels Transports Terrestres.  
  
La celebració dels festivals FIB i Rototom a Benicàssim suposarà un important increment de les necessitats de mobilitat en el dit municipi i el seu entorn.   
A l'efecte de garantir una oferta de servici de taxi adequada a l'important increment de la demanda d'este servici de transport durant els dies de celebració del FIB i el Rototom, es considera oportú permetre que les autoritzacions de taxi de l'àrea de prestació conjunta de Castelló puguen prendre servici a Orpesa i que els titulars d'autorització de taxi d'Orpesa puguen prendre servici en l'àrea de prestació conjunta de Castelló.  
La disposició final primera de l'Orde 28/2013, de 23 de desembre, de la Conselleria d'Infraestructures, Territori i Medi Ambient, per la qual es modifiquen les tarifes dels servicis de transport públic de viatgers en vehicles automòbils de menys de nou places de l'àrea de prestació conjunta de Castelló, faculta el director general de Transports i Logística per a l'aplicació i la interpretació de la dita orde.  
Tenint en compte que la major distància possible entre les instal·lacions dels festivals a Benicàssim i les poblacions d'Orpesa, platja de la Conxa, platja del Morro del Gos, Marina d'Or i els càmpings, que són les ubicacions més habituals dels visitants d'estos festivals, és de 15 quilòmetres i que l'aplicació de les tarifes vigents per a l'àrea de prestació conjunta de Castelló evitarà possibles excessos tarifaris.  
  
A proposta de les associacions representatives del sector, fent ús de les competències i d'acord amb el que disposa l'article 11 del Decret 85/2013, de 28 de juny, del Consell, pel qual s'aprova el Reglament Orgànic i Funcional de la Conselleria d'Infraestructures, Territori i Medi Ambient, resolc:  
  
Primer. Autorització per a la presa de servici de taxi  
Durant els dies del 16 de juliol al 19 de juliol de 2015, celebració del FIB, i els dies del 15 d'agost al 22 d'agost de 2015, celebració del Rototom, els titulars de les autoritzacions de taxi de l'àrea de prestació conjunta de Castelló podran prendre servici a Orpesa i els titulars d'autorització de taxi d'Orpesa podran prendre servici en l'àrea de prestació conjunta de Castelló.  
  
Segon. Tarifes  
A fi d'evitar arbitrarietats en l'aplicació de tarifes, atesa la singularitat dels esdeveniments esmentats i a fi de donar més seguretat als usuaris de taxi, tenint en compte que els vehicles de les autoritzacions per a prestar el servici de taxi del municipi d'Orpesa, no porten taxímetre, s'autoritza que estos, durant els dies indicats en l'apartat primer, apliquen les tarifes que estan en vigor per a l'àrea de prestació conjunta de Castelló, amb vista al que s'arreplega a continuació. Esta resolució s'ha de portar, obligatòriament, a bord del vehicle que preste el servici de taxi.  
  
Des de Fins a Tarifa diürna Tarifa nocturna Mínim  
Recinte de celebració dels festivals FIB i Rototom Orpesa 14 - 16 - 5,00 -  
 Platja de la Conxa 15 - 17 - 5,00 -  
 Platja del Morro del Gos 15 - 17 - 5,00 -  
 Marina d'Or 17 - 20 - 5,00 -  
 Càmpings 20 - 22 - 5,00 -  
  
  
Les tarifes s'apliquen per recorregut, amb independència del nombre d'ocupants del vehicle.  
  
Contra esta resolució, que no esgota la via administrativa, es podrà interposar un recurs d'alçada davant del secretari autonòmic d'Infraestructures, Territori i Medi Ambient, en el termini d'un mes, a comptar des de l'endemà de la seua publicació en el Diari Oficial de la Comunitat Valenciana, d'acord amb el que establixen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, sense perjuí que s'utilitze qualsevol altra via que es considere oportuna.  
  
València, 8 de juny de 2015.- El director general de Transports i Logística: Pablo Cotino Mulet.